Návrh

Nariadenie vlády Slovenskej republiky

z ............ 2002

o podrobnostiach obmedzenia výdavkov politických strán a hnutí na propagáciu pred voľbami do Národnej rady Slovenskej republiky

Vláda Slovenskej republiky na vykonanie zákona Národnej rady Slovenskej republiky č. 239/1994 Z. z. o obmedzení výdavkov politických strán a hnutí na propagáciu pred voľbami do Národnej rady Slovenskej republiky v znení zákona č. 115/2001 Z. z. (ďalej len „zákon“) nariaďuje:

§ 1

Za výdavky na úhradu platenej inzercie alebo reklamy v periodickej tlači podľa § 2 písm. b) zákona sa považujú výdavky na úhradu
a)	materiálu a prostriedkov potrebných na výrobu inzercie alebo reklamy,
b)	výroby inzercie alebo reklamy,
c)	uverejnenia inzercie alebo reklamy,
d)	odmeny za každé použitie autorského diela,
e)	odmeny účinkujúcich v reklame.

§ 2

Za výdavky na úhradu reklamy alebo sponzorovanie relácie v rozhlasovom a televíznom vysielaní podľa § 2 písm. b) zákona sa považujú výdavky na úhradu
a)	materiálu a prostriedkov potrebných na výrobu reklamy alebo relácie,
b)	výroby reklamy alebo relácie,
c)	vysielacieho času,
d)	odmeny za každé použitie autorského diela,
e)	odmeny výkonných umelcov.

§ 3

Za výdavky na úhradu ceny reklamy umiestnenej na verejnom priestranstve podľa § 2 písm. b) zákona sa považujú výdavky na úhradu
a)	materiálu a prostriedkov na výrobu reklamy, 
b)	výroby reklamy,
c)	vylepenia reklamy,
d)	prenájmu priestoru na vylepenie reklamy,
e)	odmeny za každé použitie autorského diela,
f)	odmeny účinkujúcich v reklame.

§ 4

Správa o výdavkoch na propagáciu pred voľbami podľa § 3a ods. 1 písm. a) zákona obsahuje výdavky v členení podľa úhrad uvedených v § 1 až 3 tohto nariadenia vlády.

§ 5

Toto nariadenie vlády nadobúda účinnosť dňom vyhlásenia.